Coba jelasin Penaklukan Baitulmuqaddis dari Penaklukan Levant oleh Muslim dalam bahasa melayu dong

Dengan kemusnahan tentera Byzantine, orang Islam dengan cepat dapat menawan semula wilayah-wilayah yang terjatuh balik ke tangan Byzantine sebelum Yarmuk.  Abu Ubaidah bermesyuarat bersama-sama panglima-panglimanya dan membuat keputusan untuk menawan Baitulmuqaddis.  Baitulmuqaddis dikepung selama empat bulan sebelum kota itu bersetuju untuk menyerah kalah; itupun hanya kepada Khalifah Umar al-Khattab sendiri. Amr bin al-As mencadangkan agar Khalid menyamar sebagai Khalifah Umar, memandangkan rupa Khalid mirip rupa Khalifah Umar.  Akan tetapi, helah ini berjaya dibongkar orang Baitulmuqaddis dan Khalifah Umar sendiri terpaksa membuat perjalanan ke kota itu untuk menerima penyerahan kalah kota Baitulmuqaddis pada bulan April 637 M.

Angkatan tentera Muslim berpisah semula selepas Baitulmuqaddis.  Pasukan Yazid pergi ke Damsyik dan kemudiannya berjaya menawan Beirut.  Pasukan-pasukan Amr dan Syurhabil pula mara untuk menawan saki-baki wilayah Palestin sementara Abu Ubaidah dan Khalid, dengan tentera seramai 17,000 orang, mara ke utara bagi menakluk seluruh Syria Utara.